open-index/open-wikipedia-markdown huggingface dataset:
עדו נחמני

**פרופסור עדו נחמני** (נולד ב-1968) הוא כירורג ישראלי, מומחה לכירורגיה, השתלות איברים וכירורגיה הפטוביליארית, בין השנים 2020–2013 מנהל מחלקה כירורגית ב' (מחלקת השתלות איברים והשתלות כבד) בבית החולים איכילוב, משנת 2020 מנהל המחלקה לכירורגיה הפטוביליארית במרכז הרפואי תל השומר

תחומי עניין מיוחדים - גידולים מורכבים בכבד, לבלב ודרכי מרה , שחזור כלי דם וכירורגיה זעיר-פולשנית (לפרוסקופיה וכירורגיה רובוטית).

## ביוגרפיה
נחמני למד בבית הספר לרפואה באוניברסיטת תל אביב. בשנת 2006 סיים התמחות בכירורגיה כללית באיכילוב.

בין השנים 2008–2010 השתלם בהשתלות איברים במרכז ההשתלות ע"ש תומאס סטארזל באוניברסיטת פיטסבורג בפיטסבורג, פנסילבניה בארצות הברית ובהמשך השתלמות בניתוחי כבד, לבלב ודרכי מרה.

בין השנים 2010–2013 עבד נחמני ככירורג בכיר בבית החולים איכילוב.

בין השנים 2012–2015 היה נחמני יו"ר ועדת ההנצלה של המרכז הלאומי להשתלות איברים.

בין השנים 2013–2020 כיהן כמנהל מחלקה כירורגית ב' (45 מיטות) בבית החולים איכילוב ושימש במשך שנתיים כמנהל בפועל של יחידת ההשתלות.

בשנת 2020 מונה נחמני למנהל המחלקה כירורגית ב' והשתלות בבית החולים תל השומר.

בשנת 2024 הקים את המערך לכירורגיה כללית בבית החולים תל השומר אותו מנהל מאז.

נחמני עוסק בהשתלות כבד וניתוחים לגידולי כבד, לבלב ודרכי מרה וגידולי יותרת הכליה. בנוסף עוסק נחמני בכירורגיה זעיר-פולשנית.

נחמני הוא פרופסור בחוג לכירורגיה באוניברסיטת תל אביב.

נחמני נשוי ואב לשניים.

## חברות באיגודים מקצועיים
* האיגוד הכירורגי הישראלי
* האיגוד האמריקאי להשתלות
* האיגוד הבינלאומי לכירורגית כבד, לבלב ודרכי מרה

## פרסומים מדעיים
* ממחקריו של נחמני באתר PubMed
* יצירת נוגדנים אנטי אידיוטיפים: על ידי ריגוש התורם כנגד המקבל ובדיקת פעילות נוגדנים אלו במניעת דחיה על-חריפה (1998)

## קישורים חיצוניים

* 
* 
* 
* 
* 
* 

## הערות שוליים

קטגוריה:כירורגים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל המרכז הרפואי תל אביב ע"ש סוראסקי
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:השתלת איברים
קטגוריה:ישראלים שנולדו ב-1968
תוצאתנות

**תוצאתנות** (באנגלית: **Consequentialism**) היא שם מאגד לתאוריות פילוסופיות בתחום האתיקה הנורמטיבית הגורסת כי ערכה של פעולה מוסרית נקבע אך ורק על פי התוצאות שלה, ובכך היא מפרידה בין המעשה לבין תוצאתו. על פי תורה זו, מטרת המוסר היא להפיק את התוצאות הטובות ביותר מתוך מעשי המוסר (כולל המעשים עצמם); להבדיל מתורות מוסר דאונטולוגיות שרואות ערך במעשים עצמם ולא רק בתוצאות שלהם.

בפילוסופיה התוצאתנית, אבן הבוחן לשאלה האם מעשה נחשב מוסרי תלויה אך ורק בתוצאותיו של המעשה ולא בדברים הקשורים למעשה כמו הסיבה לעשיית המעשה.

## סוגי תוצאתנות
### תועלתנות

תועלתנות היא תורה פילוסופית, הנוגעת לתחום האתיקה וקובעת כי ערכה של פעולה נקבע על פי תרומתה לתועלת הכללית. על פי תורה זו, מעשה ייחשב מוסרי אם הוא מפיק את האושר הרב ביותר לכמות מקסימלית של אנשים.

### נהנתנות

נהנתנות היא תורה פילוספית, הנוגעת לתחום האתיקה וההתנהגות האנושית וקובעת כי המטרה העליונה של האדם היא ההנאה, ושעל כל יחיד לשאוף להגדיל סך העונג שלו.

### אנוכיות

אנוכיות היא תורה פילוסופית, הנוגעת לתחום האתיקה וקובעת כי ערכה המוסרי של פעולה נמדד על פי התועלת שלה ליחיד המבצע אותה. אבן הבוחן לשאלה האם המעשה X נחשב טוב, על פי שיטה זו, היא האם המעשה מגדיל את סך הטוב בשביל מבצע הפעולה.

### סיגוף

סיגוף הוא הימנעות מהנאות פיזיות וצרכים שונים או הכאבה או פגיעה בגוף המסתגף. לרוב, פעולת הסיגוף היא למטרות רוחניות שונות: מצווה דתית או ככפרה על עבירות.

### זולתנות

זולתנות (אלטרואיזם) היא כאשר אדם מבצע פעולה אשר תוצאותיה יהיו הטובות ביותר עבור כולם חוץ מעצמו, מבצע הפעולה. לפיכך, על פי תורה המבוססת על זולתנות, לאדם יש חובה מוסרית לעזור לאחרים, אף במחיר של ויתור על אינטרסים עצמאיים או הקרבה.

### תוצאתנות מבוססת כללים
תוצאתנות מבוססת כללים היא תאוריה בתחום האתיקה הנורמטיבית הקובעת כי התנהגות מוסרית ראויה כוללת שמירה על כללים מסוימים כאשר כללים אלו נקבעים על פי התוצאות של הבחירה באותם הכללים. יש הרואים בתורה זו ניסיון ליישב בין תוצאתנות לתורות מוסר דאונטולוגיות.

### תוצאתנות שלילית
תוצאתנות שלילית היא תורת מוסר טלאולוגית המאמינה שמעשה ייחשב מוסרי אם תוצאתו היא שהוא מצמצם את כמות הרע בעולם, לעומת תורות אחרות המתמקדות בהגדלת הטוב בעולם. על פי תורה זו, לעיתים יצטרך האדם להתערב באופן אקטיבי כדי למנוע מעשה שתוצאתו תהיה רוע, ולעיתים יצטרך לקבוע גדר פאסיבי על מנת למנוע תוצאה עתידית של רוע.

## לקריאה נוספת
* 
*

## קישורים חיצוניים
* 
* 

## הערות שוליים

קטגוריה:פילוסופיה
קטגוריה:אתיקה
שברולט SSR

[ממוזער|300px| דגם "[שברולט אדוונס דיזיין" שנת 1954 עליו התבסס העיצוב החיצוני של ה"שברולט SSR" (מכונית רטרו)]]

**"שברולט SSR"** (באנגלית: **Chevrolet SSR**) הוא טנדר ספורטיבי, בסגנון "רטרו" מתוצרת  יצרנית הרכב האמריקאית **[[שברולט]]** אשר יוצר  בין השנים 2003–2006.

מבחינת עיצוב חיצוני, דגם ה"שברולט SSR" התבסס על דגמי "שברולט אדוונס דיזיין" שיוצרו בין השנים 1947–1955.

## מאפיינים
* דגם ספורטיבי
* פירוש ראשי התיבות "SSR" הוא: "Super Sport Roadster".
* גג הפח של הקבינה, נפתח חשמלית והדגם נהפך לקבריולה
* יוצרו 24,180 יחידות
* תאוצה בין 0 - 100 קמ"ש היא 5.5 שניות (מנוע 6,000 סמ"ק המפיק 400 כ"ס)

## תמונות

קובץ:Chevy-SSR.jpg | "שברולט SSR"  
קובץ:2006 Chevrolet SSR (20037468609).jpg | "שברולט SSR" שנת 2006
קובץ: 2006 Chevrolet SSR (20037407769).jpg | "שברולט SSR" שנת 2006 
קובץ:'03-'05 Chevrolet SSR (Centropolis Laval '10).jpg | "שברולט SSR" - קבריולט  (גג הפח נפתח חשמלית) 
קובץ:Chevrolet SSR Heck.jpg| "שברולט SSR" - קבריולט  (גג הפח נפתח חשמלית) 
קובץ:'03-'05 Chevrolet SSR (Auto classique Salaberry-De-Valleyfield '11).JPG | "שברולט SSR" - קבריולט (גג הפח נפתח חשמלית)   
קובץ:2006 Chevrolet SSR (Centropolis Laval '10).jpg | "שברולט SSR" - קבריולט  (גג הפח נפתח חשמלית) 
קובץ: '03-'05 Chevrolet SSR ('10 Centropolis Laval).jpg | "שברולט SSR" - קבריולט (גג הפח נפתח חשמלית)  
קובץ:Chevrolet at The Pearl (5539845062).jpg | "שברולט SSR"  
קובץ:SSR-1.jpg | "שברולט SSR"  
קובץ:Chevrolet SSR (1).jpg | "שברולט SSR"  
קובץ:Chevrolet SSR (2).jpg | "שברולט SSR"  
קובץ:Flickr - DVS1mn - 04 Chevrolet SSR (1).jpg | "שברולט SSR" 


## ראו גם
* שברולט
* שברולט HHR

## לקריאה נוספת
*  "שברולט SSR" - תמונות

## קישורים חיצוניים

* 
* 
* 
* 

## הערות שוליים

קטגוריה:טנדרים
קטגוריה:מכוניות קבריולה
קטגוריה:דגמי מכוניות שהושקו ב-2003
קטגוריה:מכוניות אמריקאיות
SSR
קטגוריה:מכוניות רטרו
צילה צבס

**שפרה צילה צבס** (לבית צ'רניאק) (נולדה ב-1945) היא רופאה ישראלית, מומחית לרפואה גרעינית, פרופסורית לרפואה גרעינית בבית הספר לרפואה באוניברסיטת תל אביב, לשעבר מנהלת המכון לרפואה גרעינית בבית החולים תל השומר (1992–2012)

## תחומי עניין
צבס מתעניינת בתחומי האנדוקרינולוגיה - התירואיד והפראתירואידים, באונקולוגיה - במיוחד בטיפול ביוד רדיואקטיבי ובאבחון האונקולוגי במיפויים המשולבים של PET-CT ו-SPECT-CT.

תחומי מחקרה: רפואה גרעינית ותחומים הנוגעים לאונקולוגיה, אנדוקרינולוגיה ובחקר הפרעות ומחלות מוחיות.

## ביוגרפיה
צבס נולדה באנטופול שבבלארוס לרוקחת גניה (גיטל) לבית פלדשטיין ופנחס צ'רניאק - פרופסור לרפואה גרעינית וממייסדי הרפואה הגרעינית בעולם. אחות לעירית, יהודית ולאברהם. ב-1950 עלתה משפחתה לישראל. תחילה גרו במעברות, וכאשר החל אביה לעבוד כרופא בבית החולים הדסה, גרו בירושלים. בשנת 1951 עברו לרחוב שולמית 3 בתל אביב, בין השאר כדי להיות קרובים למשה סתוי, דודה של גניה.

צבס סיימה את לימודי הרפואה בית הספר לרפואה ע"ש סאקלר של אוניברסיטת תל אביב.

בשנת 1977 סיימה התמחות ברפואה גרעינית

בין השנים 1992–2012 ניהלה את המכון לרפואה גרעינית במרכז הרפואי חיים שיבא, לאחר צאתה לגמלאות מונתה ליועצת בכירה במכון. מכהנת כיועצת בכירה גם במכון לרפואה גרעינית בבית חולים השרון, מרכז רפואי רבין, בפתח תקווה

## משפחה
צבס בת לפרופ' פנחס צ'רניאק, הייתה נשואה למתמטיקאי פרופ' גדעון צבס (1939–2000) מבית הספר למדעי המתמטיקה באוניברסיטת תל אביב.

אחיה, הפרופ' אברהם צ'רניאק, היה פרופ' לכירורגיה באוניברסיטת תל אביב, ואחיינה הוא טייס הקרב לשעבר אריק צ'רניאק.

## אקדמיה, ומחקר
צבס היא פרופסור חבר לרפואה גרעינית בבית הספר לרפואה על שם סאקלר, באוניברסיטת תל אביב.

במהלך 30 השנים האחרונות נבחרה צבס לפתח ולנהל את הקורסים ללמודי ההמשך לרופאים ברפואה גרעינית במסגרת החוג לדימות של בית הספר ללמודי המשך באוניברסיטת תל אביב. כמו כן כיהנה צבס כיושבת ראש ועדת ה'בורד' לבחינות ההתמחות ברפואה גרעינית של ההסתדרות הרפואית בישראל (הר"י).

משמשת שנים רבות יועצת לנושאי הרפואה הגרעינית למשרד הבריאות בישראל. כיהנה כחברת ועדה מייעצת לסוכנות הבינלאומית לאנרגיה אטומית בווינה (סבא"א) ובוועדות המקצועיות של האיגודים האירופאי והאמריקאי לרפואה גרעינית. כיהנה כנשיאת האיגוד הישראלי לרפואה גרעינית

נושאים בהם פיתחה צבס שיטות מיפוי ואבחון חדישות נמנים התמחותה במיפויי מח לאבחון תהליכים מוחיים, ומיפויי עצם לאפיון ואבחון טראומות של שברי הליכה ומאמץ.

השתתפה בכתיבת 104 מאמרים מדעיים, וב-10 ספרים מאמרי מערכת ופרקים.

## קישורים חיצוניים

* 
* ממחקריה של צבס באתר PubMed

## הערות שוליים

קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:משפחת צ'רניאק
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:רופאות ישראליות
קטגוריה:רופאי רפואה גרעינית ישראלים
קטגוריה:ישראליות שנולדו ב-1945
קטגוריה:ישראלים שנולדו ב-1945
משל השוטה העשיר

[ממוזער|300x300 פיקסלים|'''המשל של השוטה העשיר''' על ידי [רמברנדט, 1627.]]
**משל השוטה העשיר** אחד ממשלי ישו המופיע בבשורת לוקס י"ב 16–21. המשל מתארת את איוולת והאשליה באמונה שעושר עשוי להבטיח שגשוג או חיים טובים.

המשל תואר ביצירות אומנות שונות על ידי אמנים כמו רמברנדט.

## הרקע למשל
המשל שישו סיפר, הוא תגובה לבקשתו של אחד מהמאזינים בקרב קהל שומעיו, שפנה לישו וניסה לגייס אותו כמתווך לסיוע כנגד אחיו במחלוקת שקשורה לחלוקת הירושה במשפחה: בתגובה ישו מזהיר את שומעיו מפני בצע הכסף, ומדגיש שחיי האדם אינם תלויים ברכושו ובקנייניו.

## סיפור המשל
ישו מגיב בספרו את המשל הבא:

## פרשנות
כדוגמה לתאוות בצע, מספר ישו את המשל על האיכר העשיר, אשר במשל זה מתואר באופן שלילי ביותר. על ידי החלפת אסמיו הקיימים, שאותן החליט להרוס, ולבנות במקומם אסמים חדשים גדולים יותר, הוא יימנע משימוש ("בזבוז של") בקרקע חקלאית למטרות אחסון, ובכך ימקסם (יגדיל מאוד) את הכנסתו. בהזדמנות זו הדבר גם יאפשר לו להמתין לעליית מחירי התבואה לפני מכירתה.

אוגוסטינוס הקדוש העיר על כך שהחקלאי "תכנן למלא את נפשו בעודף זללנות מיותרת ומופרזת מתוך גאווה והתעלמות מכל אותם עניים, חסרי כל, שקיבתם ריקה. הוא לא הבין שבטנם הריקה של העניים מהווים "מחסנים הרבה יותר בטוחים" (במובן הרוחני לפני השופט במרומים) מאותם אסמים שרצה לבנות".

שיחתו של האיכר עם עצמו, בבשורת לוקס, נושאת אופי שלילי, תוך שימוש תדיר בגוף ראשון בהתאם לאופיו האנוכי. התייחסות למושגים שקשורים לאני שלו, לרכוש שלו, לנפש שלו, לטוב שלו וכו' מופיעים בקטע זה 11 פעמים. ארלנד ג'י הולטגרן מעיר על כך שהמשל "מספק דוגמה לכל מה שלא צריך להידמות אליו". אדם שזהותו קשורה ברכושו/ה או במעמדו/ה, ו/או בהישגיו/גיה — והוא מונע על ידי השאיפה של רכישת אותם דברים - יכול בנקל לסיים את חייו מבלי להיות מודע לקריאתו של אלוהים ולצורך להתייחס לצורכיהם של זולתו".

לא מן הנמנע שאותו עשיר גם התעלם מן הדרישות של התורה להקדיש ממונו לקדוש ברוך הוא ולעשר את כל תבואתו להביאם ללויים והכוהנים במקדש. מי שבוטח בעושרו סופו שייפול, כמאמר משלי יא, וכן עדיפה יראת ה' על אוצרות אין קץ משלי ט"ו.

כסילותו של האיכר מתבטאת בעיקר בעובדה שעושר אינו יכול לשמש בבחינת הבטחת העתיד: יום הדין יגיע מוקדם יותר ממה שהוא מצפה.

## תיאורים אמנותיים
המשל הזה היה מתואר על ידי מספר אמנים, כולל רמברנדט, יאן לאוקן, ג'יימס טיסו ודוד טנירס הבן.

## ראו גם
*ישו
*הברית החדשה
* בשורת לוקס: פרק י"ב
*משלי ישו
*הנסים של ישו

## קישורים חיצוניים

## הערות שוליים

קטגוריה:ישו
קטגוריה:משלים בנצרות
קטגוריה:הברית החדשה
פרופראנולול

**פרופראנולול** (בלועזית **propranolol**) היא תרופה חוסמת בטא. התרופה משווקת בישראל תחת השמות **דרלין** ו**פרולול**, והיא מופיעה ברשימת התרופות החיוניות של ארגון הבריאות העולמי.

## שימושים רפואיים
בתחום הקרדיו-וסקולרי, פרופראנולול משמשת לטיפול במספר רב של מצבים, ביניהם יתר לחץ דם, תעוקת חזה, אוטם בשריר הלב, הפרעות קצב וטכיקרדיה. לעיתים התרופה משמשת גם כתרופה פסיכיאטרית ומשמשת לטיפול בהפרעת דחק פוסט-טראומטית, פוביות והפרעות חרדה. פרופראנולול משמשת במקרים נדירים יותר גם כתרופה לטיפול בהיפרתירואידיזם, ברעד בלתי-רצוני וכמו כן גם כטיפול מונע במיגרנות. במקרים נוספים ניתן כטיפול להמנגיומה סאבגלוטית בילודים. בדרך-כלל התרופה ניתנת במתן אוראלי, אך במקרים מסוימים היא ניתנת ישירות לוריד או רקטאלית. התרופה מתחילה להשפיע כשלושים דקות לאחר המתן, ומגיעה לשיא השפעתה כעבור 90-60 דקות מרגע נטילתה.

### תופעות לוואי
תופעות הלוואי של התרופה כוללות בין השאר בחילות, ברדיקרדיה, תחושת נימול, נדודי שינה, סיוטים, סחרחורות, שלשולים והקאות.

## התוויות נגד
ככלל, אין להשתמש בפרופראנולול במצבים הבאים:

* אסתמה או COPD
* ברדיקרדיה
* תסמונת הסינוס החולה 
* חסם הולכה עלייתי-חדרי מדרגה שנייה או שלישית
* הלם
* לחץ דם נמוך במיוחד
* צריכת קוקאין

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רשימת התרופות החיוניות של ארגון הבריאות העולמי
קטגוריה:חוסמי בטא
קטגוריה:תרופות לפי א'-ב'
טרוור מורגן

**טרוור ג'ון מורגן** (באנגלית: **Trevor John Morgan**; נולד ב-26 בנובמבר 1986) הוא שחקן קולנוע וטלוויזיה אמריקאי.

## ביוגרפיה
טרוור ג'ון מורגן נולד בשיקגו, אילינוי ב-26 בנובמבר 1986, בנם של ליסה מורגן וג'ו בוראסו, יש לו שלושה אחים למחצה הגדולים ממנו, ועוד אח קטן, השחקן ג'ואי מורגן. בגיל 5 עברה משפחתו למחוז אורנג' בקליפורניה, שם החל להופיע בפרסומות. כאשר היה בן 10, עבר עם משפחתו ללוס אנג'לס, קליפורניה כדי לקדם את קריירת המשחק שלו.

## קריירה
פרסומו הראשון הגיע לאחר הופעתטו בסרט הקומדיה "Family Plan" מ-1997, בתפקיד אלק מקנזי. פרסום זה הוביל אותו להופיע ב"ההרפתקה הגדולה של ברני" בשנה שלאחר מכן.

בשנת 1999 שיחק ב"I'll Remember April" לצד נוריוקי מוריטה והיילי ג'ואל אוסמנט בתור דוק קופר. באותה שנה שיחק בסרט האימה "החוש השישי" בתור טומי טמיסימו יחד עם היילי ג'ואל אוסמנט ששיחק את קואל סר. באותה שנה הוא שיחק גם ב"Genius".

בשנת 2000 שיח בסרטו של רולנד אמריך "הפטריוט" בתפקיד נתן מרטין, בנו של בנג'מין מרטין (מל גיבסון). באותה שנה שיחק ב-"A Rumor of Angels".

בשנת 2001 שיחק בסרט המדע הבדיוני "פארק היורה 3" בתור אריק קירבי, ילד שנאבד באי אשר הוריו הגרושים (ויליאם ה. מייסי וטיה ליאוני) מחפשים אחריו. באותה שנה שיחק גם במותחן "בית משפחת גלאס".

בשנת 2002 שיחק בסרט "The Rookie".

בשנת 2004 שיחק לצד רורי קאלקין בסרט דרמה "משחקי ילדים" בתפקיד רוקי מריק. על גילום תפקיד זה, זכה ב"פרס אינדפנדנט ספיריט".

בשנת 2006 שיחק בסרט "Local Color" בתור ג'ון טליה. על תפקידו זכה בפרס "Fort Lauderdale International Film Festival". באותה שנה שיחק ב"מבעד לחליפה" לצד ניק נולטי.

ב-2008 שיחק בקומדיה "החבר החדש של אמא שלי" בתור אדי. בשנת 2010 כיכב בדרמת הספורט העצמאית "מרדף 3000" לצד ריי ליוטה. בשנת 2011 שיחק בסרט האימה "ערפד" לצד קווין זגרס.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1986
הר אלן (קולומביה הבריטית)

**הר אלן** (באנגלית: **Mount Allen**) הוא הר בעמק עשר הפסגות, בהרוקי הקנדיים, על קו פרשת המים של אמריקה, ובשל כך הוא נמצא על הגבול בין פרובינציית אלברטה ופרובינציית קולומביה הבריטית (באזור זה עובר הגבול על קו פרשת המים) שבקנדה.

גובהו של ההר 3,310 מטרים מעל פני הים, והוא ההר ה-72 בגובהו באלברטה.

ההר מתנשא לגובה של 260 מטרים מעל סביבתו.

## היסטוריה
### מקור השם
ההר נקרא על שם סמיואל אוונס סטוקס אלן, אשר היה קרטוגרף אמריקאי אשר מיפה את האזור בין השנים 1894–1895. אלן קרא לפסגה "פסגת שאפי" (Shappee) - שמשמעה המספר "שש" בשפת הסטוני של האומות הראשונות, בשל היותה הפסגה השישית בעמק עשר הפסגות.

### הטיפוס על ההר
הראשונים שטיפסו על ההר היו גרטרוד בנהאם (Gertrude Benham) וכריסטיאן קאופמן (Christian Kaufmann) בשנת 1904.

## לקריאה נוספת
• Emerson Sanford, Janice Sanford Beck, **[https://books.google.co.il/books?id=DdltliPRsLsC&pg=PA125&lpg=PA125&dq=%22Mount+Allen%22&source=bl&ots=xfFfkTHQfZ&sig=Rukb9YSVvt8OAK1axMoEm43I5UE&hl=en&sa=X&ved=0ahUKEwiK1_vrw9vbAhXCCywKHaMXBTQ4MhDoAQg3MAM#v=onepage&q=%22Mount%20Allen%22&f=false Historic Hikes Around Mount Assiniboine & in Kananaskis Country]**, P 125 

• Dave Birrell, **[https://books.google.co.il/books?id=OaB-yf_MJXMC&pg=PA37&lpg=PA37&dq=%22Stutfield+Peak%22&source=bl&ots=zNUv3-6Lau&sig=OB8wGHXefUJY0WdESAOeXYLDGjA&hl=en&sa=X&ved=0ahUKEwiFy8a5mdPZAhXLJ8AKHfXRBcw4FBDoAQgtMAI#v=onepage&q=%22Stutfield%20Peak%22&f=false 50 Roadside Panoramas in the Canadian Rockies]**, P 87

## קישורים חיצוניים

* הר אלן באתר peakware
* הר אלן - מידע למטפסים באתר trailpeak
* תחזית מזג אוויר עדכנית עבור הר אלן
** סטטיסטיקות מזג אוויר עבור הר אלן
** תחזית מזג אוויר עדכנית ארוכת טווח עבור הר אלן - לפי גבהים

## הערות שוליים

אלן
אלן
אלן
אלן
אלן
מיכאל זמלינסקי

**מיכאל זמלינסקי** (הידוע גם כ**מיכאלס זמלינסקיס**) (בלטבית: **Mihails Zemļinskis**, באוקראינית: **Михайло Валерійович Землинський**) (נולד ב 21 בדצמבר 1969 בריגה) הוא פוליטיקאי לטבי ממוצא אוקראיני, וכדורגלן עבר ששיחק בעמדת בלם אחורי בקבוצת סקונטו ריגה ובנבחרת לטביה.

## קריירת כדורגל
זמלינסקי גדל במחלקת הנוער של מועדון הכדורגל דינמו ריגה. כשהיה בן 17 עזב את דינמו ושיחק במשך 4 שנים בקבוצות חובבים שונות בריגה ובטלין. בשנת 1991, עם כינון לטביה העצמאית הוקמה קבוצת כדורגל חדשה בעיר ריגה - סקונטו ריגה. זמלינסקי זומן לסגל הקבוצה ובמהרה הפך לשחקן הרכב קבוע. הוא שיחק במדי סקונטו ריגה במהלך כל הקריירה שלו וזכה עם הקבוצה ב11 אליפויות ו6 גביעים לאומיים.
פעמיים ניסה זמלינסקי לפתח קריירה בין לאומית, אך ללא הצלחה משמעותית: הוא שיחק חצי עונה בקבוצת BVSC מבודפשט ועונה אחת במדי הפועל כפר סבא מהליגה הישראלית. בשנת 2005 פרש ממשחק פעיל.

### נבחרות
זמלינסקי שיחק בנבחרת הלאומית של לטביה מיום הקמתה לאחר קבלת העצמאות בעקבות התפרקות ברית המועצות. לזכותו 105 הופעות במדי הנבחרת ו12 שערים.
הוא היה בסגל הנבחרת ליורו 2004 - השתתף בכל שלושת המשחקים של הנבחרת בתחרות.

### קריירת אימון
בשנת 2006 הצטרף זמלינסקי לצוות המאמנים של קבוצת JFK אולימפס מהליגה הבכירה בלטביה. בהמשך אימן את קבוצת דאוגבה במשך עונה אחת, שבסופה פוטר מהקבוצה. בשנים 2009 2011 אימן זמלינסקי את הנבחרת הצעירה של לטביה.

## קריירה פוליטית
בשנת 2006 הצטרף זמלינסקי אל מפלגת "הרמוניה", מפלגה סוציאל-דמוקרטית בלטביה. בשנת 2009 הפך לחבר בסאימה (הפרלמנט הלטבי). הוא נכנס לפרלמנט במקומו של חבר הפרלמנט אחרממפלגתו שעבר לתפקיד אחר. בשנת 2010 התמודד באופן ישיר בבחירות לפרלמנט וזכה. מאז ועד היום (2018) משמש כחבר פרלמנט.

## תארים
* אליפות לטביה : 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004
* גביע לטביה בכדורגל: 1992, 1995, 1998, 2000, 2001, 2002
* הכדורגלן הלטבי של השנה: 1998

## קישורים חיצוניים

קטגוריה:כדורגלנים לטבים
קטגוריה:בלמי כדורגל לטבים
קטגוריה:כדורגלני נבחרת לטביה
קטגוריה:כדורגלני סקונטו ריגה
קטגוריה:כדורגלני הפועל כפר סבא
קטגוריה:כדורגלנים זרים בישראל
קטגוריה:מאמני כדורגל לטבים
קטגוריה:כדורגלני יורו 2004
קטגוריה:פוליטיקאים לטבים
קטגוריה:ספורטאים זרים בהונגריה
קטגוריה:ספורטאים זרים בישראל
קטגוריה:ילידי 1969
עמק עשר הפסגות

[ממוזער|300x300 פיקסלים|השתקפות הפסגות ב[אגם מוריין.]]
**עמק עשר הפסגות** (באנגלית: **Valley of the Ten Peaks**; בצרפתית: **Vallée des Dix Pics**) הוא עמק בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

העמק מוקף עשר פסגות נישאות, המקיפות את אגם מוריין. העמק נחשב לאחד האתרים היפים ביותר בשטח הפארק הלאומי באנף.

שמן של הפסגות ניתן להם על ידי מגלה הארצות סמיואל אלן, מראשוני החוקרים האירופאים באזור.

אלן קרא לפסגות בשמות הספרות מ"אחת" עד "עשר" בשפת הסטוני (אחת משפות האומות הראשונות). העמק היה ביתו של שבט הסטוני. לימים שונו שמות שבע מהפסגות (ראו מטה) והם נקראו על שם אישים ידועים (ובהם אלן עצמו).

## הפסגות
עשר פסגות, על פי מספריהן ממזרח למערב (שמות פסגות אשר לא שונו, מסומנות בהדגשה):



פסגות נוספות מקיפות את העמק וניתן לראותן מן האגם ובהם: הר טמפל, הר באבל, ופסגת אייפל.

## תיירות
העמק הפך אתר תיירות אטרקטיבי. שביל הליכה פופולרי מוליך מאגם מוריין לפסגת הר פרן, דרך בקתת ניל קולגאן.

## פרסום
העמק הופיע בצידו ההפוך של שטר 20 דולר קנדי, בסדרות של שנת 1969 ו-1979, ולכן כונה העמק "עמק 20 הדולרים" (Twenty Dollar View).

## קישורים חיצוניים

* עמק עשר הפסגות באתר albertawow
* עמק עשר הפסגות באתר summitpost
* מידע למטפסים בעמק עשר הפסגות באתר mountainproject
* תצלומי עמק עשר הפסגות
* תחזית מזג אוויר עדכנית עבור עמק עשר הפסגות
** סטטיסטיקות מזג אוויר עבור עמק עשר הפסגות
* 

## הערות שוליים

קטגוריה:ערכים שבהם תבנית בריטניקה אינה מתאימה
עשר הפסגות
עשר הפסגות
משה רשקס

**משה רשקס** (16 ביוני 1928 – 28 באפריל 2018) היה סופר ישראלי, מחלוצי ספורט הנכים בישראל. יושב הראש השני של ארגון נכי צה"ל (1951–1957) ומראשי מרכז הספורט לנכים (1965–2003). היה חבר בצוות המארגנים של המשחקים הפאראלימפיים תל אביב (1968) ועמד בראש משלחות ישראל למשחקי סטוק מנדוויל (1971 ו-1974). כתב את הספר רב המכר "ימים של עופרת". זוכה באות אומץ על מפעל חיים (2014).

## ביוגרפיה
נולד בביאליסטוק, פולין לאריה וגולדה רשקס ועלה לארץ ישראל ב-1931. למד בבית הספר מונטיפיורי בתל אביב ובבית הספר הגבוה למשפט ולכלכלה.

היה חבר ארגון ההגנה, הדריך בבית הספר של חיל שדה בתל אביב והשתתף בפיצוץ תחנות הרדאר בחיפה. לחם בחטיבת גבעתי ובמלחמת העצמאות ליווה שיירות בדרך לירושלים. לאחר הקמת צה"ל היה מפקד מחלקה בחטיבת עציוני. ב-13 במאי 1948 נפצע קשה במבצע מכבי בשער הגיא.

לאחר ששימש כשנה בתפקיד מזכיר ארגון נכי מלחמת השחרור, בשנים 1950–1956 היה יושב ראש הארגון.

ב-1950 השתתף בכתיבת ספר הפלמ"ח וכתב את קורותיה של שיירת אספקה לירושלים הנצורה. בשנים 1952–1959 היה עורך כתב העת החודשי "החייל המשוחרר". היה מראשוני וחברי הנהלת איגוד התסריטאים בישראל.

בשנת 1962 פרסם את ספרו הראשון "ימים של עופרת" שזכה להיות רב מכר ויצא לאור ב-5 מהדורות ותורגם לאנגלית ולספרדית.

זמן קצר לאחר הקמת מרכז הספורט לנכים ברמת גן, התמנה למנהל המרכז ועמד בראשו בשנים 1965–2003. לאחר מכן היה יושב ראש המרכז עד מותו ב-2018.

היה חבר בצוות המארגנים של המשחקים הפאראלימפיים תל אביב (1968) ועמד בראשן של משלחות ישראל למשחקי סטוק מנדוויל (1971 ו-1974).

## פרסים
ב-14 במאי 2014 זכה באות אומ"ץ למפעל חיים של תנועת אומ"ץ.

## ספריו
* **ימים של עופרת**, הוצאת מערכות, 1962. סיפור מימי מלחמת השחרור. הופיע בחמש מהדורות ותורגם לאנגלית ולספרדית.
* **לילה ירדוף לילה**, הוצאת מסדה, 1966. סיפור על רקע המאבק בשלטון המנדט הבריטי.
* **התמוטטות**, א"ל הוצאה מיוחדת, 1975. רומן על חוויית התבוסה שבמלחמה.
* **הנידונים לתהילה**, הוצאת מלוא, 1995. סיפורו של ספורט הנכים בישראל.

## קישורים חיצוניים
* 
* 
* עמוס אריכא, משה רשקס - הסופר, הלוחם ואיש הספורט, באתר אימגו מגזין מאמרים כתב עת בנושאי תרבות ותוכן, 5 בנובמבר 2014
* משה רשקס, באתר מוזיאון הפלמ"ח
* 

## הערות שוליים

קטגוריה:ישראלים ילידי פולין
קטגוריה:בוגרי תיכון מונטיפיורי
קטגוריה:בוגרי בית הספר הגבוה למשפט ולכלכלה
קטגוריה:לוחמי הפלמ"ח
קטגוריה:סופרים ישראלים
קטגוריה:נכי צה"ל
קטגוריה:חיילי חטיבת גבעתי (תש"ח)
קטגוריה:חיילי חטיבת עציוני
קטגוריה:ארגון נכי צה"ל
קטגוריה:פעילי איל"ן
קטגוריה:פעילים חברתיים ישראלים
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1928
קטגוריה:ישראלים שנפטרו ב-2018
המפסטד שלי

**המפסטד שלי** (באנגלית: **Hampstead**) הוא סרט דרמה בריטי משנת 2017 שביים ג'ואל הופקינס וכתב רוברט פסטינגר. הסרט מבוסס על חייו של הארי האלוס (Harry Hallowes) שדרש בעלות על חצי דונם של חלקת אדמה בהמפסטד הית'. מככבים בסרט דיאן קיטון, ברנדן גליסון, ג'יימס נורטון, לזלי מנוויל, ג'ייסון ווטקינס וסיימון קאלו. הסרט יצא לאקרנים ב-23 ביוני 2017 על ידי אנטרטיינמנט ואן Films.

## צוות השחקנים
* דיאן קיטון – אמילי וולטרס
* ברנדן גליסון – דונלד הורנר
* ג'יימס נורטון – פיליפ
* לזלי מנוויל – פיונה
* ג'ייסון ווטקינס – ג'יימס סמיית'
* פיל דייוויס – פייף
* סיימון קאלו – השופט
* אליסטר פטרי – סטיב קרולי
* פיטר סינג – קסבייר
* ויל סמית' – ליאון רולנדס
* רוזלינד איירס – סוזן
* בריאן פרות'רו – רורי

## הפקה
עלילת הסרט מבוססת על סיפור אמיתי, אודות אירועים בחייו של הארי האלוס שהתיישב בשטח המפסטד הית' ב-1987, אחרי שפונה מדירה של המועצה בהייגייט. האלוס, שנפטר ב-2016 בגיל 88, נאבק על זכותו החוקית על האדמה, שם בנה לעצמו מקום מקלט, וטען לזכויות הפלישה. לבסוף הוא קיבל שטר קניין על שטח 7,000 רגל מרובע (650 מ"ר).

ב-20 באוקטובר 2015 צורפו דיאן קיטון וברנדן גליסון לצוות השחקנים. ב-13 במאי 2016 צורפו לקאסט לזלי מנוויל, ג'יימס נורטון, ג'ייסון ווטקינס וסיימון קאלו. שלב הצילומים החל ב-22 במאי 2016.

הסרט יצא לאקרנים ב-23 ביוני 2017 על ידי Entertainment One Films.

## קישורים חיצוניים

## הערות שוליים

קטגוריה:סרטי 2017
קטגוריה:סרטי דרמה בריטיים
קטגוריה:סרטים באנגלית
נאנגאנג (נפה)

ממוזער|המרכז האדמיניסטרטיבי, ננגאנג
**נפת נאנגאנג** (בסינית: **南港區**) היא נפה של העיר טאיפיי בטאיוואן. הנפה ממוקמת בדרום-מזרח העיר.

בנפה שוכנים אקדמיה סיניקה  (האקדמיה הלאומית של טאיוואן), מרכז התערוכות טאיפיי נאנגאנג  ופארק החומרה של נאנגאנג (NKSP).

## היסטוריה
ב-1920, במהלך עידן השלטון היפני בטאיוואן, נאנגאנג הייתה חלק מהכפר נייקו (内湖庄). בדצמבר 1945, לאחר מסירת טאיוואן לידי הקוומינטנג, בוצע שינוי מנהלי והאזור הפך לחלק מהעיירה נייחו (內湖鄉) במחוז טאיפיי. ב-6 ביולי 1946, כפי שהוצע על ידי ראש המועצה המקומי, נאנגאנג הופרדה וקיבלה מעמד של עיירה עצמאית. וב-1967 הפכה לחלק מטאיפיי.
ממוזער|תחנת הרכבת ננגאנג

## יחידות מנהליות
* באיפו (百福)
* צ'נגפו (成福)
* דונגשין (東新)
* דונגמין (東明)
* חצ'נג (合成)
* חונגפו (鴻福)
* ג'יוג'וואנג (舊庄)
* ג'יוז'ו (九如)
* ליינצ'נג (聯成)
* נאנגאנג (南港)
* ז'נפו (仁福)
* סאנצ'ונג (三重)
* ואנפו (萬福)
* שינפו (新富)
* שינגוואנג (新光)
* שישין (西新)
* יוצ'נג (玉成)
* ג'ונגנאן (中南)
* ג'ונגיין (中研)

## קישורים חיצוניים

* 

קטגוריה:טאיוואן: חלוקה מנהלית
קטגוריה:טאיפיי
איזו פידיה

**איזו פידיה** (באיטלקית: **Iso Fidia**) היא מכונית סלון מתוצרת יצרנית הרכב האיטלקית **Iso Autoveicoli S.p.A**  
אשר יוצרה בין השנים 1967–1974.

סך הכול יוצרו 192 יחידות.

סגנון העיצוב של דגמי "איזו פידיה" מוגדר כגראן טוריסמו.

ג'ון לנון רכש את הדגם השני מסדרת  ה-"איזו פידיה".

בין השנים 1953–1955 ייצרה **Iso Autoveicoli S.p.A** את דגם האיזטה, ממנו מכרה 161,728 יחידות.

## מנועי "איזו פידיה"
* מנוע שברולט V8  
* מנוע פורד V8

## "איזו פידיה"
* 4 דלתות
* 4 מושבים
* מנוע קדמי, הנעה אחורית

## גלריה

קובץ:Isofidiaback.jpg | דגם  "איזו פידיה"
קובץ:Iso Rivolta Fidia 1973.jpg | דגם  "איזו פידיה"  שנת 1973
קובץ:Auto Italia Italian Car Day Brooklands May 2010 IMG 8770 (4569297868).jpg | דגם  "איזו פידיה"
קובץ:Iso Fidia (6893772537).jpg | דגם  "איזו פידיה"
קובץ:Iso Rivolta (4568839810).jpg | דגם  "איזו פידיה"
קובץ:Iso Rivolta Fidia.jpg | דגם  "איזו פידיה"
קובץ:ISO Rivolta Fidia, 1971.jpg | דגם  "איזו פידיה"  שנת 1971
קובץ:1971 Iso Fidia, interior (Greenwich 2019).jpg | דגם  "איזו פידיה"  שנת 1971 – מבט לתא הנהג ו-לוח מחוונים


## ראו גם
* איזו גריפו
* איזו ריבולטה IR 300

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:מכוניות גראן טוריסמו
קטגוריה:דגמי מכוניות שהושקו ב-1967
קטגוריה:כלי רכב איטלקיים
שברולט לייקווד

**שברולט לייקווד** (באנגלית: **Chevrolet Lakewood**) היא מכונית סטיישן, שהוגדרה כמכונית קומפקטית, מתוצרת יצרנית הרכב האמריקאית **[[שברולט]]** אשר יוצרה  בין השנים 1961–1963.

דגם ה"שברולט לייקווד" בוסס על הדגם המשפחתי שברולט קורווייר.

יוצרו 32,120 יחידות, מתוכם 2,362 יחידות בעלות גיר אוטומטי מסדרת "Corvair Monza series 900".

## מאפיינים
* 5 דלתות
* מנוע אחורי מסוג מנוע שטוח 6
## סדרות "שברולט לייקווד" (כחלק מסדרות [[שברולט קורווייר]])
* "Corvair series 500" (משנת 1961)
* "Corvair series 700" (דגם מפואר, משנת 1961)
* "Corvair Deluxe series 700"  (דגם מפואר משנת 1962)
* "Corvair Monza series 900" (תמסורת אוטומטית 2 מהירויות)

## תמונות

קובץ:Corvair Wagon.jpg | "שברולט לייקווד" 
קובץ:1962 Chevrolet Corvair Lakewood station wagon.JPG | "שברולט לייקווד" שנת 1962  - מבט למנוע האחורי 
קובץ:1961 Chevrolet Corvair Lakewood 500.jpg | "שברולט לייקווד" שנת 1961  
קובץ:1961 Chevrolet Corvair Lakewood (1468578260).jpg | "שברולט לייקווד" שנת 1961  


## ראו גם
* שברולט
* שברולט קורווייר

## קישורים חיצוניים

## הערות שוליים

קטגוריה:מכוניות סטיישן
קטגוריה:דגמי מכוניות שהושקו ב-1961
קטגוריה:מכוניות אמריקאיות
לייקווד
קטגוריה:מכוניות מנוע אחורי
הר פרן

**הר פֶּרֶן** (באנגלית: **Mount Perren**) הוא הר ברכס בואו, בהרי הרוקי הקנדיים, אחת הפסגות המקיפות את עמק עשר הפסגות. ההר ממוקם על קו פרשת המים של אמריקה, ולכן הוא על הגבול בין פרובינציית אלברטה ופרובינציית קולומביה הבריטית (העובר על קו פרשת המים באזור זה) בקנדה.

גובהו של ההר 3,051 מטרים מעל פני הים, והוא מתנשא לגובה של 113 מטרים מעל סביבתו.

## היסטוריה
### מקור השם
סמיואל אלן, מראשוני החוקרים האירופאים באזור קרא לפסגות עמק עשר הפסגות באמצעות הספרות מ-"אחד" עד "עשר" בשפת הסטוני (אחת משפות האומות הראשונות) - לפי מיקום הפסגות במבט מאגם מוריין. הר פרן קיבל את השם "סאפטא" (Sapta) שמשמעו "5" בשפת סטוני.

שמו הנוכחי של ההר ניתן לו בשנת 1968 והוא נקרא על שם וולטר פרן (Walter Perren), מדריך טיפוס - עובד הרכבת הקנדית-פסיפית, שהגיע משווייץ לקנדה בשנת 1950, שהיה למנהל הפארק הלאומי באנף.

### הטיפוס על ההר
הראשון שטיפס על ההר היה ה. פ. אולריכס (H.F. Ulrichs) בשנת 1927.

## לקריאה נוספת
• Dave Birrell, **[https://books.google.co.il/books?id=OaB-yf_MJXMC&pg=PA87&lpg=PA87&dq=%22Mount+Perren%22&source=bl&ots=zNUE5U8Efw&sig=t82HaTkbeNCF9LklPUE5tmTa8Q0&hl=en&sa=X&ved=0ahUKEwjsu7ex-tzbAhUFL1AKHWdeBRs4ChDoAQg6MAQ#v=onepage&q=%22Mount%20Perren%22&f=false 50 Roadside Panoramas in the Canadian Rockies]**, P 87

• **[https://books.google.co.il/books?id=ANsdpA3E8wsC&pg=PA279&lpg=PA279&dq=%22Mount+Perren%22&source=bl&ots=0KRwP2KSpt&sig=SuCEct0c25BCkBes795HxB5cnQ4&hl=en&sa=X&ved=0ahUKEwjsu7ex-tzbAhUFL1AKHWdeBRs4ChDoAQhOMAg#v=onepage&q=%22Mount%20Perren%22&f=false Western Canada]**, P 279

## קישורים חיצוניים

* תצלום לוויין
* הר פרן באתר summitsearch
* הר פרן באתר peakware
* הר פרן באתר peakbagger
* הר פרן באתר peakfinder
* תרשים הנוף הנשקף מהר פרן באתר peakvisor
* מידע למטפסים על הר פרן באתר summitpost
* תחזית מזג אוויר עדכנית להר פרן
** סטטיסטיקות מזג אוויר להר פרן
** תחזית מזג אוויר ארוכת טווח עדכנית להר פרן - לפי גבהים

## הערות שוליים

פרן
פרן
פרן
פרן
אירים

**אירים** הם קבוצה אתנית, שחבריה חולקים במשותף תרבות, שפה, היסטוריה ומוצא. חלק קטן מן האירים שייכים למסגרת המדינית האירית – הרפובליקה של אירלנד. על אף שהם מהווים את רוב האוכלוסייה בה (כ-99%) רוב האירים מתגוררים מחוץ לאירלנד.

## ריכוזי אוכלוסייה בעולם
האירים מרוכזים בעיקר בארצות הברית, בה מתגוררים כ-40 מיליון אירים, ובממלכה המאוחדת, בה מתגוררים כ-14 מיליון אירים (חלקם בצפון אירלנד). ריכוזי אירים נוספים בעולם נמצאים באוסטרליה, קנדה ובמדינות נוספות.

## היסטוריה

תחילת ההיסטוריה של אירלנד היא בנוכחות האדם המתועדת הראשונה באי, שמתוארכת לאלף ה-11 לפנה"ס. התקופה הקלטית באי הסתיימה עם הגעת הנצרות במאה ה-5 לספירה, אשר החליפה והטמיעה לתוכה את הדתות הפגניות והפוליתאיסטיות ששררו בו.

בסוף המאה ה-12 אירעה הפלישה הנורמנית לאירלנד, שסימנה את תחילתן של כ-800 שנות שלטון אנגלי-נורמני.

בשנת 1922, לאחר מלחמת העצמאות האירית וחתימת האמנה האנגלו-אירית הפך רובו של האי למדינת אירלנד החופשית, ולאחר כתיבתה של החוקה האירית בשנת 1937, לאירלנד. ששת המחוזות הצפון-מזרחיים נודעו מעתה כצפון אירלנד ונותרו חלק מהממלכה המאוחדת של בריטניה הגדולה וצפון אירלנד. בשנת 2016, לאחר משאל העם על יציאת בריטניה מהאיחוד האירופי, שבו צפון אירלנד הצביעה בעד הישארות באיחוד. הממשלה שקלה האם לקיים משאל עם נוסף לעצמאות מבריטניה (כמו זה שהתקיים בשנת 2014).

## דת
רובם המוחץ של האירים (כ-78.3%) הם נוצרים קתולים. ישנם מיעוטים אחרים, והעיקריים שבהם: כ-9.8% חסרי דת, כ-4.2% נוצרים פרוטסטנטים, כ-1.3% מוסלמים וכ-4.3% מדתות אחרות. כמות המאמינים בהינדואיזם ובאסלאם עלתה בשנים האחרונות בשל הגירה.

## ראו גם
* אירים אמריקאים

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:עמי אירופה
קטגוריה:אירלנד: קבוצות אתניות
איירונברידג' (עיירה)

**איירונברידג**' (באנגלית: **Ironbridge**, כלומר גשר הברזל), היא עיירה במחוז שרופשייר שבאזור מערב המידלנדס במערב אנגליה. העיירה, הנמצאת בעמק איירונברידג', התפתחה ליד גשר הברזל המפורסם שעל נהר סוורן, וממנו קיבלה את שמה. הגשר שעל שמו נקראת העיירה הוא הגשר הראשון בעולם שנבנה מברזל יצוק, העיירה היא חלק מאתר המורשת העולמית "עמק איירונברידג'".

## אתר מורשת עולמית
העיירה היא חלק מאתר המורשת העולמית התרבותי של איירונברידג', שהוכרז על ידי אונסק"ו בשנת 1986.

מתוך ההכרזה: "איירונברידג' ידועה בעולם כסמל של המהפכה התעשייתית. יש בה את כל המרכיבים שתרמו להתפתחות המהירה של האזור התעשייתי הזה במאה ה-18. החל במכרות עצמם וכלה במסילות הברזל. התנור רם שבקולברוקדייל הוא תזכורת להמצאת הקוק. גשר הברזל על נהר הסוורן היה גשר הברזל הראשון בעולם, והייתה לו השפעה רבה להתפתחות בתחומי הטכנולוגיה והארכיטקטורה".

## היסטוריה
גשר הברזל שעל שמו נקראת העיירה נבנה בשנת 1779 על מנת לחבר את העיירה התעשייתית ברוסלי עם עיירת המכרות הקטנה מדלי, ועם המרכז התעשייתי המתפתח של קולברוקדייל. העבודות לבניית הגשר הסתיימו ב-2 ביולי 1779, אך הוא נפתח רק ב-1 בינואר 1781. הגשר הוקם על ידי חברה פרטית שנוסדה לצורך הקמתו. החברה הקימה לידו גם את מלון טונטיין (Tontine), הקיים עד היום.

העיירה התפתחה במהירות בעקבות הקמת הגשר והפכה למרכז המסחרי והמנהלי לעיירות התעשייתיות שבסביבה: קולברוקדייל, ברוסלי ומדלי.

במחצית המאה ה-20 העיירה וכל האזור התעשייתי שבסביבתה החלו להידרדר כחלק מהידרדרות תעשיית הפחם והפלדה הבריטית.

הענף הכלכלי העיקרי של העיירה כיום הוא תעשיית התיירות. המפעל התעשייתי היחיד שנשאר במקום הוא יצרן דובי הצעצוע "מריתאוט" (Merrythought).

## אתרי העיירה
* גשר הברזל
* מוזיאון עמק איירונברידג'
* מוזיאון דובי הצעצוע הצמוד למפעל "מריתאוט" (Merrythought).

## גלריה

תמונה:Ironbridge.JPG|איירונברידג' - מבט מהגשר.
תמונה:Totally Teddy Bears - geograph.org.uk - 688775.jpg|מפעל "מריתאוט" (Merrythought) והמוזיאון.
תמונה:Museum of the Gorge, Ironbridge - geograph.org.uk - 207017.jpg|מוזיאון קניון איירונברידג'.
תמונה:The Tontine Hotel, Ironbridge - geograph.org.uk - 1629205.jpg|מלון טונטיין


## קישורים חיצוניים

* אתר תיירות 
* עמק איירונברידג' באתר אונסק"ו 

קטגוריה:אנגליה: ערים
קטגוריה:שרופשייר
קטגוריה:אנגליה: אתרי מורשת עולמית
קטגוריה:עיירות
אלמנט מטריצה

בפיזיקה, ובעיקר בתורת ההפרעות (מכניקת הקוונטים), **"אלמנט המטריצה"** מתייחס לאופרטור ליניארי של ההמילטוניאן בסימון דיראק. אלמנט המטריצה מתייחס להשפעה של ההמילטוניאן החדש. 

אלמנט המטריצה בוחן את ההשפעה של המילטוניאן שהשתנה לאחרונה (כלומר הסופרפוזיציה הליניארית של הפוטנציאל האינטראקטיבי של המילטוניאן בתוספת אינטראקציה) על המצב הקוונטי.

## ראו גם
* כלל הזהב של פרמי

2018 06
קטגוריה:מכניקת הקוונטים
קסניה סוקינובה

**קסניה סוקינובה** (ברוסית: **Ксе́ния Влади́мировна Сухи́нова**; נולדה ב-26 באוגוסט 1987) היא דוגמנית ומנחת טלוויזיה רוסייה, זוכת תחרויות מיס רוסיה 2007 ומיס עולם 2008.

## ביוגרפיה
סוקינובה נולדה בחנטי ומנסי (יוגרה) כבת יחידה להוריה ולמדה קיברנטיקה באוניברסיטה.

ב-2007 נבחרה ל"מיס טיומן" וזכתה בתחרות הארצית של מיס רוסיה, בטקס בחירת מיס עולם שנערך ביוהנסבורג לקחה את המקום הראשון לאחר שהביסה 108 מתמודדות נוספות מרחבי העולם. במסיבת עיתונאים שנערכה לאחר מכן אמרה "אני מאוד גאה להביא את הכתר לרוסיה, אני גאה בניצחוני כמציגת רוסיה ומקדישה את הניצחון לכל המדינה ולכל אחד מאזרחיה".

לאחר הזכייה היא דגמנה באיטליה, צרפת וספרד, השתתפה בין היתר בתצוגת אופנה של ולנטינו.

היא שימשה כפנים של אירוויזיון 2009 והופיעה בסרטונים שהופיעו לפני כל שיר המציגים את המדינות המשתתפות.

ב-2009 גם השתתפה בערב התרמה לעמותת וראייטי האמריקאית.

ב-2013 השתתפה בקמפיין של מעצב השיער היווני מיקאליס אנוסאקיס.

ב-2017 הופיעה בקליף של דימה בילאן לשיר "Derzhi".

היא שימשה כשופטת בתחרויות מיס עולם 2010, 2011 ו-2015, מר עולם 2010 ומיס רוסיה 2017. בנוסף, סוחינובה עבדה בבית האופנה של המעצב הרוסי המפורסם ולנטין יודשקין. תקופה ארוכה עבדה בניו יורק ובאירופה. בשנת 2017, היא הפכה לשגרירה של רצון טוב באבחזיה. באותה שנה היא כיכבה בסרטון לשירו של הזמר הרוסי המפורסם דימה בילאן.

ב-2018 שיחקה דוגמנית בקומדיית המצבים הרוסית "צוות אוויר".

## קישורים חיצוניים

## הערות שוליים

קטגוריה:זוכות מיס רוסיה
קטגוריה:זוכות בתחרות מיס עולם
קטגוריה:משתתפות בתחרות מיס עולם 2008
קטגוריה:רוסיות שנולדו ב-1987
קטגוריה:רוסים שנולדו ב-1987
ארנו גרבן

**ארנו גרבן** (במקור **ארנסט גרינפלד**, בהונגרית: **Gereben Ernő**; 18 ביוני 1907, שופרון האימפריה האוסטרו-הונגרית (כיום בהונגריה) – 16 במאי 1988, תון, שווייץ) היה שחמטאי יהודי-הונגרי-שווייצרי.

## ביוגרפיה
ארנו גרבן נולד בשופרון ועד לשנת 1935 היה מוכר כ- Ernest (or Ernst) Grünfeld (גרסה גרמנית של שמו). הוא התחיל להשתתף בתחרויות בסוף שנות ה-20 של המאה ה-20. בשנת 1930 הוא סיים במקום החמישי בבודפשט. בשנת 1932 הוא חלק מקומות 5–7 בשופרון (ניצח רודולף שפילמן). בשנת 1935 הוא חלק את המקום ה-2–3 עם אלברט בקר (ניצח לאסלו סאבו).

לאחר מלחמת העולם השנייה הוא חזר להתחרות. בשנת 1947 הוא היה חבר נבחרת הונגריה שניצחה במשחקי הבלקן וגם זכה במדליית כסף אישית. בשנת 1951 גרבן ניצח בסופוט. בשנת 1956, לאחר ההמרד ההונגרי הוא עבר לשווייץ. בשנת 1957 הוא סיים במקום השני בסן בנדטו דל טרונטו. בשנת 1964 גרבן חלק את המקום ה-1–4 ברג'ו אמיליה.

הוא המשיך להתחרות עד לשנות ה-70 של המאה ה-20. בשנת 1973 הוא היה חבר בנבחרת שווייץ באליפות אירופה לנבחרות.

בשנת 1950 הוענקה לגרבן דרגת אמן בינלאומי.

בשנת 1959 גרבן התגורר תקופה מסוימת בישראל ואף זכה במקום השני באליפות ישראל בשחמט.

## ארנו גרבן ב[[אולימפיאדת השחמט]]
בין השנים 1954 ל-1974 השתתף גרבן ב-4 אולימפיאדות שחמט:

## קישורים חיצוניים

## הערות שוליים

קטגוריה:שחמטאים יהודים הונגרים
קטגוריה:שחמטאים שווייצרים
קטגוריה:אמנים בין-לאומיים
קטגוריה:שופרון: אישים
קטגוריה:הונגרים שנולדו ב-1907
קטגוריה:שווייצרים שנולדו ב-1907
קטגוריה:הונגרים שנפטרו ב-1988
אורסולה

קטגוריה:שמות פרטיים שמקורם בבעלי חיים
קטגוריה:שמות פרטיים לנשים
יחסי אזרבייג'ן–פנמה

[250px|ממוזער|שגרירת פנמה מגישה את [כתב האמנה|כתב האמנתה לנשיא אזרבייג'ן אילהם אלייב, 2022]]
**יחסי אזרבייג'ן–פנמה** הם היחסים הדיפלומטיים שבין **[[אזרבייג'ן|הרפובליקה של אזרבייג'ן]]** לבין **[[פנמה|הרפובליקה של פנמה]]**. פנמה הכירה בעצמאות אזרבייג'ן ב-3 בינואר 1992. היחסים בין המדינות כוננו רשמית ב-6 באפריל 1995.

## ביקורים מדרג גבוה
* ב-4 באוקטובר 2015, שר החוץ האזרבייג'ני, אלמר ממדיארוב, ביקר בפנמה. במהלך ביקורו, פגש את דה סנט מאלו, שרת החוץ הפנמית. דה סנט מאלו הביעה את שביעות רצונה מביקורו של ממדיארוב, וציינה כי ביקור זה יתרום באופן משמעותי לפיתוח היחסים בין המדינות. ממדיארוב הדגיש את החשיבות בהרחבת היחסים הנוכחיים בין המדינות בתחומי האנרגיה, מגזרי ההשקעה והחינוך. בסוף הדיון הממשלות חתמו על מזכר הבנות בנוגע להתייעצות בין משרדי החוץ של אזרבייג'ן ופנמה.

## יחסים כלכליים
* בשנת 2016, שווי הסחורה שיוצאה מפנמה לאזרבייג'ן הגיעה לסך 9.88 אלף דולר אמריקאי והיא כללה תאי מטען ותיקים. בשנת 2014, שווי הסחורה שיוצאה מפנמה לאזרבייג'ן הגיעה לסך 560 אלף דולר אמריקאי והיא כללה שסתומים, משאבות נוזלים, טורבינות קיטור, מכונות חפירה, כלי יד, מכשירי מדידה של גז ונוזלים, חגורות גומי ועוד.
* בשנת 2014, שווי הסחורה שיוצאה מאזרבייג'ן לפנמה הגיעה לסך 1.73 מיליון דולר אמריקאי והיא כללה עופרת ברזל. בשנת 2013, שווי הסחורה שיוצאה מאזרבייג'ן לפנמה הגיעה לסך 2.05 מיליון דולר אמריקאי והיא כללה עופרת ברזל.

## ייצוג
* פנמה אינה מיוצגת באזרבייג'ן, הן בדרג השגרירות והן בדרג הקונסולרי.
* אזרבייג'ן אינה מיוצגת בפנמה, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת במקסיקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בורונדי–גרמניה

**יחסי בורונדי–גרמניה** הם היחסים הדיפלומטיים שבין **[[בורונדי|הרפובליקה של בורונדי]]** לבין **[[גרמניה|הרפובליקה הפדרלית של גרמניה]]**.

## סקירה כללית
גרמניה הייתה אחת מהמדינות הראשונות שהסכימו לעזור בפיתוח התשתיות בבורונדי. בלאחר שבורונדי זכתה בעצמאותה, היחסים בין המדינות נהיו לבביים בשל תרומתה המשמעותית של גרמניה בפיתוח המדינה. בשנות התשעים של המאה ה-20, לאחר שנים רבות של אי-יציבות פוליטית בבורונדי, היחסים בין המדינות התקררו. בשנת 2005, היחסים בין המדינות כוננו שנית לאחר מערכת הבחירות ושיפור המצב הביטחוני במדינה.

היחסים התרבותיים בין המדינות סבלו מהתקררות מאז 1993 כתוצאה ממלחמת האזרחים בבורונדי. מאז שנת 2012, נעשו ניסיונות רבים להחיות את שיתוף הפעולה התרבותי כגון תרומות של כדורים וגופיות לצוותי כדורגל במדינה ושיתוף פעולה עם המוזיאון הלאומי בגיטגה בשנת 2014. כמו כן, מספר בתי ספר בבורונדי מקדמים את השפה הגרמנית ומנהגיה במסגרת ההוראה הגרמנית שהתחדשה בשנת 2012.

## יחסים כלכליים

* בשנת 2016, שווי הסחורה שיוצאה מגרמניה לבורונדי הגיעה לסך 13.5 מיליון דולר אמריקאי והיא כללה מחשבים, שסתומים, מכונות חפירה, מכונת כביסה, מכוניות, טרקטורים, חלקי רכב, אוטובוסים, מוצרי פלסטיק, גלגלי גומי, דיו, נעלי גומי, שוקולד, יין, בירה ועוד. באותה השנה, שווי הסחורה שיוצאה מבורונדי לגרמניה הגיעה לסך 12.2 מיליון דולר אמריקאי והיא כללה קפה (98%), פירות, דגים חיים, מטבעות ועוד.

## ייצוג

* בורונדי מיוצגת בגרמניה על ידי קונסוליה כללית בשטוטגרט ועל ידי שגרירות שהיא מחזיקה בברלין, בירת המדינה.
* גרמניה מיוצגת בבורונדי על ידי שגרירות שהיא מחזיקה בבוג'ומבורה.

## קישורים חיצוניים

* יחסי המדינות באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
סער 62

**"סער 62"** הוא דגם של ספינת סיור שתוכנן במספנות ישראל ונבנה במספנות אלה ובמספנות באזרבייג'ן.

## היסטוריה
6 ספינות מדגם סער 62 הוזמנו על ידי משמר חופים של אזרבייג'ן בשנת 2014. חברת רפאל - מערכות לחימה מתקדמות סיפקה לספינות טילי ספייק.
הספינות נבנו באזרבייג'ן במספנות חדשות בטורקאן, באקו בשיתוף עם מספנות ישראל.

במהלך תערוכת הנשק "Euronaval" 2016 שהתרחשה בפריז, חתמה מספנות ישראל על ההזמנה לדגם זה עם קפריסין. ב-15 בדצמבר 2017 נמסרה הספינה לקפריסין. הספינה שנבנתה עבור קפריסין אינה כוללת האנגר לאחסון מסוק ומנחת על סיפון הספינה, והיא בנויה ל-30 אנשי צוות. הספינה היא ראשונה מתוך הזמנה של שלוש ספינות בעלות של 55 מיליון יורו לכל אחת.

במהלך שנת 2019 נמסרה ספינה מדגם זה להונדורס. הספינה, עתידה לשמש כספינת הדגל בצי המקומי.

## הספינה
הסער 62 היא ספינת סיור המבוססת על ספינות הטילים מדגם סער 4.5, מותאמת לפעילות של משמר חופים, על סיפון הספינה יש מרחב גדול למערכות שליטה ובקרה, אמצעים לתגובה מהירה ופעולות הצלה, האנגר לאחסון מסוק סיור. על סיפון הספינה מנחת באורך 15 מטרים, מנוף לטעינה עצמאית, אמצעים לפריסת סירות גומי וכלי שיט בלתי מאוישים.

אורך הספינה הוא 62 מטר, מכאן שם הדגם "סער 62".
## ראו גם
* סער 72

## קישורים חיצוניים

* סרטון תדמית של הסער 62 - צולם לפני מסירת הספינה לקפריסין בעת הפלגות המבחן והיא נושאת דגל ישראל 
* 
* 

## הערות שוליים

קטגוריה:אוניות מלחמה ישראליות
קטגוריה:כלי שיט מלחמתיים
קטגוריה:ספינות טילים ישראליות
קלי רייכארט

**קלי רייכארט** (באנגלית: **Kelly Reichardt**) היא תסריטאית ובמאית קולנוע אמריקאית היוצרת סרטי אינדי. בין סרטיה, *Old Joy*, "ונדי ולוסי", *Meek's Cutoff*, "*מהלכי לילה"* ו"נשים מסוימות".

## קריירה
סרט הבכורה של רייכארט היה *River of Grass* אשר יצא ב-1994. הוא היה מועמד לשלושה פרסי אינדפנדנט ספיריט, וכן לפרס חבר השופטים בפסטיבל הסרטים סאנדנס. היא השלימה את סרטה השני ב-1999, *Ode*, שהיה מבוסס על הרומן של הרמן ראוכר, *Ode to Billie Joe*. לאחר מכן יצרה שני סרטים קצרים, *Then a Year*, בשנת 2001, ו-*Travis*, העוסק במלחמת עיראק, ב-2004.

רוב סרטיה מקוטלגים על ידי המבקרים כחלק מן התנועה המינימליסטית בקולנוע.

ב-2006, יצא לאקרנים סרטה *Old Joy*, המבוסס על סיפור קצר של ג'ון ריימונד. דניאל לונדון והזמר-יוצר ויל אולדהם מגלמים שני חברים שיוצאים לטיול מחנאות במפלי סמוך לפורטלנד, אורגון. הסרט זכה בפרסים מטעם איגוד מבקרי הקולנוע של לוס אנג'לס, פסטיבל הסרטים הבינלאומי של רוטרדם, ופסטיבל הסרטים של סרסוטה. מפיק הסרט ניל קופ זכה בפרס ההפקה לשנת 2007 שלפרס אינדפנדנט ספיריט עבור עבודתו על *Old Joy* ו"*[[פרנויד פארק|פרנואיד פארק]]"*.

בסרט הבא שלה, "ונדי ולוסי" היא וג'ון ריימונד עיבדו סיפור נוסף ש ריימונד. הסרט יצא בדצמבר 2008 וזכה לתשבחות ואפילו באזז אוסקר עבור השחקנית הראשית מישל ויליאמס. הסרט היה מועמד לפרס הסרט הטוב ביותר ולפרס השחקנית הטובה ביותר בטקס פרסי אינדפנדנט ספיריט.

ב-2010 יצא סרט נוסף שלה בכיכובה של מישל ויליאמס, המערבון *Meek's Cutoff*. הוא היה מועמד פרס אריה הזהב בפסטיבל ונציה.

סרטה הבא הוא "מהלכי לילה" אשר יצא לאקרנים בשנת 2013.* *הקרנת הבכורה הייתה בפסטיבל הסרטים של ונציה ה-70.

רייכארט היא אמנית הבית של תוכנית האמנות הקולנועית והאלקטרונית במכללת בארד. היא גם בין זוכי מלגת גוגנהיים.

סרטה משנת 2016, "נשים מסוימות", מבוסס על אוסף סיפורים קצרים של מייל מלוי משנת 2009, *Both Ways is the Only Way I Want I.* הוא צולם במהלך מרץ-אפריל 2015 במונטנה. בסרט מככבות מישל ויליאמס, לורה דרן, וקריסטן סטיוארט. בכורת הסרט הייתה בפסטיבל סאנדנס. רייכארט זכתה בפרס הסרט הטוב ביותר בפסטיבל הסרטים של לונדון.

באוקטובר 2016, הודיעה רייכארט שהסרט הבא שלה יהיה שיתוף פעולה עם הסופר פטריק דוויט בעיבוד של ספרו ו-*Undermajordomo Minor*.

בשנת 2019 יצא לאקרנים סרטה "פרה ראשונה" (First Cow), עיבוד לספר הביכורים של הסופר ג'ון ריימונד "The Half Life".

בשנת 2022 הוקרן סרטה "Showing Up" בבכורה בפסטיבל הקולנוע בקאן במסגרת התחרות הרשמית והיה מועמד לפרס דקל הזהב.

## פילמוגרפיה

## פרסים ומועמדויות

## קישורים חיצוניים


* 
* 
* 
* 


## הערות שוליים

קטגוריה:במאיות קולנוע אמריקאיות
קטגוריה:סגל קולג' בארד
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:תסריטאיות אמריקאיות
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
אגם אגנס (קולורדו)

**אגם אגנס** (באנגלית: **Lake Agnes**) הוא אגם אלפיני במדינת קולורדו שבארצות הברית.

האגם ממוקם בשטח הפארק המדינתי סטייט פורסט (והוא העמוק באגמי הפארק), ברכס הרי נוור סמר.

האגם ממוקם בגובה של 3,251 מטרים מעל פני הים, ובשטחו מצוי אי אחד.

את האגם מקיפים צוקי נוקהו, פסגת סטאטיק, הר ריכטהופן, הר מאהלר, ופסגת בראדוק.

## לקריאה נוספת
• **[https://books.google.co.il/books?id=8Cg8TL9g4koC&pg=PA53&lpg=PA53&dq=Lake+Agnes+Colorado&source=bl&ots=cLy4hJObRU&sig=w1_mLIFSbpvILjm3T9jN0q0BjBM&hl=en&sa=X&ved=0ahUKEwiBk4qI_t3bAhUDKVAKHSW4BFM4FBDoAQg0MAM#v=onepage&q=Lake%20Agnes%20Colorado&f=false Colorado Lakes and Reservoirs: Fishing and Boating Guide]**, P 53 
• Ralph Lee Hopkins, Lindy Birkel Hopkins, **[https://books.google.co.il/books?id=AbCIlRpU7AcC&pg=PA52&lpg=PA52&dq=Lake+Agnes+Colorado&source=bl&ots=zf6Z2oIxmB&sig=LpriB2nIS9ccfOJpG7yJFTo21Pk&hl=en&sa=X&ved=0ahUKEwi5oMeR_t3bAhWGaFAKHU0-CzM4HhDoAQgqMAE#v=onepage&q=Lake%20Agnes%20Colorado&f=false Hiking Colorado's Geology]**, PP 52-55 

## קישורים חיצוניים

* אגם אגנס - אתר רשמי, באתר מדינת קולורדו
* אגם אגנס באתר הסקר הגאולוגי של ארצות הברית
* מסלול ההליכה המקיף את אגם אגנס באתר alltrails
* תיאור מסלול ההליכה סביב אגם אגנס, ותצלומי האזור
* מידע למטיילים באזור אגם אגנס באתר hikingproject
* מידע על דיג באזור אגם אגנס
* 
* 

## הערות שוליים

אגנס
אגם אגנס (מינסוטה)

**אגם אגנס** (באנגלית: **Lake Agnes** או **Agnes Lake**) הוא אגם במחוז דאגלס, במדינת מינסוטה שבארצות הברית.

שטחו של האגם 0.55 קמ"ר, ועומקו המרבי 9.4 מטרים.

## מקור השם
האגם נקרא על שם אהובתו של ויליאם קינקייד, אחד החלוצים הראשונים שהתיישבו באזור האגם.

## לקריאה נוספת
• **[https://books.google.co.il/books?id=hfTmGXsbR_IC&pg=PT596&lpg=PT596&dq=Lake+Agnes+Minnesota&source=bl&ots=rOt6bIESii&sig=wwMWvmt0eOHboxspG_MDLYks-rU&hl=en&sa=X&ved=0ahUKEwiq5Luugt7bAhVEYlAKHUNVDUk4ChDoAQhTMAk#v=onepage&q=%22Lake%20Agnes%22&f=false Wpa Guide to Minnesota]** 

## קישורים חיצוניים
* אגם אגנס באתר הסקר הגאולוגי של ארצות הברית
* אגם אגנס באתר אגמי מינסוטה
* אגם אגנס באתר העיירה אלכסנדריה, הסמוכה לאגם
* מפת אזור אגם אגנס
* מזג אוויר עדכני עבור אגם אגנס
* 

## הערות שוליים

אגנס
הפועל באר שבע (כדורגל חופים)

**הפועל "אביסרור משה ובניו" באר שבע** היא קבוצת כדורגל חופים ישראלית מהעיר באר שבע, המשחקת בליגה הישראלית בכדורגל חופים. צבעי התלבושת של הקבוצה הם אדום ולבן.
282px|ממוזער|שמאל|ארנה הליגה לכדורגל חופים, חוף פולג, נתניה

## היסטוריה
הפועל באר שבע בכדורגל חופים נוסדה בשנת 2018 על ידי אייל קארו שמוכר בענף כדורגל החופים. באר שבע נרשמה לראשונה בתולדותיה לליגת העל בכדורגל חופים בעונת 2018, וב-8 ביוני 2018 ערכה את הופעת הבכורה שלה בניצחון 7–6 מול הפועל פתח תקווה, במסגרת הליגה. בנוסף, בתחילת המשחק כבש השחקן טקסוקה גוטו היפני את השער הראשון בתולדות המועדון. בעונה זו העפילה מהמקום השלישי בבית א' למשחקי רבע הגמר, שם פגשה את בית"ר "איטלי גולד תכשיטים" ירושלים. במשחק זה שנערך ב-13 ביולי הפסידה לירושלים בתוצאה 6-8, ובכך סיימה באר שבע את דרכה בעונת 2018 בכדורגל החופים.

עם חזרת הליגה בעונת 2024, באר שבע סיימה במקום האחרון בבית שלה לאחר שלושה הפסדים ולכן נאלצה לשחק משחק הישרדות מול המסיימת אחרונה בבית המקביל, בית"ר ירושלים, שגם לה נחלה הפסד 6–2 וכתוצאה מכך הוכרחה לשחק משחק מבחן טרום עונה בעונה הבאה נגד מנצחת טורניר מקדים לקבוצות אשר יבקשו לשחק בליגה.

## אוהדים
הקהל של הפועל באר שבע בכדורגל חופים מבוסס בעיקר על אוהדי הפועל באר שבע בכדורגל, אך נערץ גם על ידי תושבי העיר שחובבים את ענף כדורגל החופים. בנוסף, עמותת האוהדים וסרמיליה, המוכרת מענף הכדורגל, עוזרת לקהל האוהדים בכל הקשור לעדכונים וחדשות, תמונות מהשטח, ואפשרויות הגעה למשחקים.

## סגל נוכחי
*סגל ל[[הליגה הישראלית בכדורגל חופים 2025|ליגה הישראלית בכדורגל חופים לעונת 2025]]*

### צוות מקצועי

*
קטגוריה:קבוצות כדורגל חופים ישראליות
ליקוי החמה המלא ב-8 באפריל 2024

[ממוזער|ליקוי החמה כפי שצולם ב[אינדיאנפוליס, אינדיאנה.]]
[ממוזער|ליקוי החמה כפי שצולם מ[נהר סנט לורנס בניו יורק.]]
ממוזער|אנימציה של מסלול הליקוי
**ליקוי החמה המלא ב-8 באפריל 2024** היה ליקוי חמה מלא במקסיקו, ארצות הברית וקנדה. ליקוי חמה חלקי נראה בכל אמריקה הצפונית, האיים הקאריביים, אמריקה המרכזית וגרינלנד.

הליקוי נצפה קודם באוקיינוס השקט ולאחר מכן במקסיקו, ארצות הברית וקנדה. זמן הליקוי המרבי היה 4:28 דקות באזור טוראון, מקסיקו.

הרוחב המרבי של הליקוי המלא היה כ-198 קילומטרים ברצועה שנמשכה ממקסיקו בכיוון צפון-מזרח למדינות טקסס, אוקלהומה, ארקנסו, מיזורי, אילינוי, קנטקי, אינדיאנה, חלק קטן מאוד של מישיגן, אוהיו, פנסילבניה, ניו יורק, ורמונט, ניו המפשייר ומיין ומשם לקנדה. ליקוי זה נראה באזורים בעלי אוכלוסייה רבה, כאשר העיר הגדולה ביותר בה נצפה היא דאלאס שבטקסס.

הליקוי המלא התחיל ב-16:38:44 UTC, שיאו היה ב-18:18:29 UTC והוא הסתיים ב-19:55:29 UTC.

ליקוי חמה זה היה ה-30 מתוך 71 ליקויים בסדרת סארוס 139. הפעם הקודמת שבה נראה ליקוי חמה מלא בארצות הברית הייתה ליקוי החמה המלא ב-21 באוגוסט 2017.

הליקוי נע במהירות של 1,600 קילומטרים לשעה לכיוון צפון-מזרח והתאפיין בתופעה יוצאת דופן של השמש מוסתרת כולה על ידי הירח, עד כדי כך שהתאפשרה תצפית על כוכבים באמצע היום.

יותר מ-32 מיליון אנשים שנמצאו במסלול שבו עבר הליקוי, יכלו לצפות בו בתנאי שהשמיים היו בהירים וללא עננים. ב-27 אתרי פארקים לאומיים התכנסו מיליוני בני אדם לצפות באירוע. פעילות השמש הנמצאת בשיא מחזור של 11 שנים הוסיפה לחוויה עם התפרצויות שמש ופליטות,בהן ניתן היה לצפות בשלבים הראשונים והאחרונים של הליקוי.

## גלריה

קובץ:SE2024Apr08T.png|250px|מסלול הליקוי
קובץ:SE2024Apr08TMGlobalC16200.png|מסלול הליקוי עם מידת ההחשכה בכל מקום על פי זמן הליקוי


## ראו גם
* ליקויי החמה המלאים של המאה ה-21
* ליקוי החמה ב-17 במאי 1882
* ליקוי החמה המלא ב-2 באוגוסט 2027
* ליקויי חמה הנצפים מישראל

## קישורים חיצוניים

*
* 

## הערות שוליים

2024
קטגוריה:2024 במדע
קטגוריה:2024 בארצות הברית